Nafarroako Parlamentuko Mahaiak, 2018ko ekainaren 25ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Maiorga Ramírez Erro jaunak aurkeztutako gaurkotasun handiko galdera, Konstituzio Auzitegian aurkeztutako eskumen-gatazkak ebazteko sala parekide bat eratzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2018ko ekainaren 25ean

Lehendakaria: Ainhoa Aznárez Igarza

GALDERAREN TESTUA

EH Bildu Nafarroa talde parlamentarioko foru parlamentari Maiorga Ramírez Erro jaunak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuak Legebiltzarraren Osoko Bilkuran ahoz erantzun dezan:

Gobernuak zer iritzi dio Konstituzio Auzitegian aurkeztutako eskumen-gatazkak ebazteko sala parekide bat –Estatuak eta Nafarroak proposatutako magistratu-kopuru berberak osatua– eratzeari?

Iruñean, 2018ko ekainaren 21ean

Foru parlamentaria: Maiorga Ramírez Erro